钦定古今图书集成/明伦汇编/氏族典/第454卷 > 《廖用贤尚友录》 > 宋意
## 钦定古今图书集成/明伦汇编/氏族典/第454卷 > 《廖用贤尚友录》 > 宋意

按《后汉书宋均传》：“均族子意，字伯志。父京，辽东太守。
意，显宗时举孝廉，以召对合旨，擢拜河阳侯相。建初
中，征为尚书，迁司隶校尉。永元初，大将军窦宪兄弟
贵盛，邓叠、王调等出入宪门，负埶放纵，意随违举奏，
无所回避。二年，病卒。孙俱，灵帝时为司空。”